S K R A Ć E N I Z A P I S N I K

sa 6. sjednice Općinskog vijeća Općine Veliki Bukovec održane 10. prosinca 2013. godine u prostorijama Općine Veliki Bukovec, s početkom u 18,00 sati.

Prisutni vijećnici: Božidar Kanižaj, Goran Jantol, mr. sc. Zvonimir Jantol, Katarina Kralj, Ivan Šalamon, Božidar Pečenec, Vjekoslav Zdelar i Mario Zember.

Odsutni vijećnici: Dražen Kolak, Štefanija Juratović i Zdravko Požgaj.

Ostali prisutni: Zvonko Hlebar - načelnik i Zlatko Lilek - zamjenik načelnika.

Sjednicu je otvorio predsjednik Vijeća g. Zember, pozdravio nazočne vijećnike, zahvalio im se na odazivu, te nakon prozivke konstatirao da od jedanaest (11) vijećnika sjednici nazočuje osam (8) vijećnika pa će sve odluke koje se donesu ili usvoje, biti pravovaljane. Nakon toga je predložio slijedeći dnevni red:

1. Utvrđivanje dnevnog reda

2. Verifikacija zapisnika s 5. sjednice Općinskog vijeća

3. Prijedlog Proračuna Općine Veliki Bukovec za 2014. godinu

4. Prijedlog Projekcije Proračuna Općine Veliki Bukovec za 2015. i 2016. godinu

5. Prijedlog Odluke o izvršavanju Proračuna Općine Veliki Bukovec za 2014. godinu

6. Prijedlog Plana razvojnih programa Općine Veliki Bukovec za razdoblje 2014. - 2016. godine

7. Prijedlog Programa gradnje objekata i uređaja komunalne infrastrukture na području

 Općine Veliki Bukovec za 2014. godinu

8. Prijedlog Programa održavanja komunalne infrastrukture na području

 Općine Veliki Bukovec za 2014. godinu

9. Prijedlog Socijalnog programa Općine Veliki Bukovec za 2014. godinu

10. Prijedlog Programa javnih potreba na području Općine Veliki Bukovec za 2014. godinu

11. Ostala pitanja i prijedlozi

Točka 1.

Utvrđivanje dnevnog reda

Na predloženi dnevni red nije bilo primjedbi ni prijedloga za dopunu pa je jednoglasno, ( 8 glasova "ZA" ) utvrđen.

Točka 2.

Verifikacija zapisnika s 5. sjednice Općinskog vijeća

Na zapisnik s 5. sjednice Općinskog vijeća nije bilo primjedbi, pa je jednoglasno, ( s 8 glasova "ZA" ) verificiran.

Točka 3.

Prijedlog Proračuna Općine Veliki Bukovec za 2014. godinu

Prijedlog Proračuna obrazložio je načelnik Općine navevši da je Prijedlog razmatrao i Odbor za financije i proračun Općinskog vijeća Općine Veliki Bukovec, 02. prosinca 2013. godine te ga s prihvaćenim izmjenama upućuje Općinskom vijeću Općine Veliki Bukovec, na donošenje.

U svom obrazloženju načelnik je istaknuo da je Proračun za 2014. godinu planiran u iznosu od 6.828.995,00 kuna i posebno naveo veće investicije koje se planiraju tijekom 2014. godine:

 - rekonstrukcija nerazvrstanih cesta,

 - priprema dokumentacije za kanalizaciju, i

 - proširenje Osnovne škole.

Dodatno je obrazložio da se za kanalizaciju u 2014. godini planira izraditi Studija izvedivosti, a da se proširenje osnovne škole planira zajedničko financiranje Ministarstva, Županije i Općina Mali i Veliki Bukovec, pri čemu bi udio općina bio cca. 25% vrijednosti investicije.

G. Zvonimir Jantol postavio je pitanje o načinu financiranja Studije. G. načelnik mu je odgovorio da za sada još nije utvrđen model financiranja i da će se znati nakon sastanka s predstavnicima "Hrvatskih voda".

Pošto se više nitko nije prijavio za raspravu, predsjednik Vijeća zaključuje raspravu i daje Prijedlog Proračuna Općine Veliki Bukovec za 2014. godinu na glasovanje. Proračun Općine Veliki Bukovec za 2014. godinu usvojen je jednoglasno ( 8 glasova "ZA" ).

Točka 4.

Prijedlog Projekcije Proračuna Općine Veliki Bukovec za 2015. i 2016. godinu

Pod ovom točkom se nitko nije javio za raspravu, pa predsjednik Vijeća stavlja točku na glasovanje i konstatira da je Projekcija Proračuna Općine Veliki Bukovec za 2015. i 2016. godinu usvojena jednoglasno (s 8 glasova "ZA" ).

Točka 5.

Prijedlog Odluke o izvršavanju Proračuna Općine Veliki Bukovec za 2014. godinu

Odluka o izvršavanju Proračuna Općine Veliki Bukovec za 2014. godinu donešena je bez rasprave i to jednoglasno (s 8 glasova "ZA").

Točka 6.

Prijedlog Plana razvojnih programa Općine Veliki Bukovec za razdoblje 2014. - 2016. godine

Prijedlog Plana razvojnih programa Općine Veliki Bukovec za 2014. godinu obrazložio je načelnik g. Hlebar istaknuvši da je većina sadržaja već pojašnjena u obrazloženju točke 3., no ako ima potrebe za dodatnim obrazloženjima, mogu se dati u raspravi. Budući da se nitko nije uključio u raspravu, Plan razvojnih programa Općine Veliki Bukovec za 2014. godinu donešen je jednoglasno s osam glasova "ZA".

Točka 7.

Prijedlog Programa gradnje objekata i uređaja komunalne infrastrukture na području

Općine Veliki Bukovec za 2014. godinu

Prijedlog Programa obrazložio je načelnik g. Hlebar. Ni pod ovom točkom nije bilo rasprave te nakon provedenog glasovanja predsjednik Vijeća konstatira da je Program gradnje objekata i uređaja komunalne infrastrukture na području Općine Veliki Bukovec za 2014. godinu usvojen jednoglasno (s 8 glasova "ZA").

Točka 8.

Prijedlog Programa održavanja komunalne infrastrukture na području

Općine Veliki Bukovec za 2014. godinu

Načelnik Općine obrazložio je Prijedlog Programa, posebno istaknuvši potrebu hitne intervencije na sanaciji dijela nerazvrstanih cesta (ulica) u naselju Veliki Bukovec. Program održavanja komunalne infrastrukture na području Općine Veliki Bukovec za 2014. godinu, donešen je jednoglasno (8 glasova "ZA"), i bez rasprave.

Točka 9.

Prijedlog Socijalnog programa Općine Veliki Bukovec za 2014. godinu

U obrazloženju Socijalnog programa načelnik Općine je napomenuo da su izdvajanja za socijalne potrebe ostala skoro ista kao i za 2013. godinu, te zamolio vijećnike da u raspravi iznesu svoje primjedbe ili prijedloge. Pošto se nitko nije prijavio za raspravu, predsjednik Vijeća zaključuje raspravu, daje Program na glasovanje i po obavljenom glasovanju konstatira da je jednoglasno usvojen (8 glasova "ZA"), Socijalni program Općine Veliki Bukovec za 2014. godinu.

Točka 10.

Prijedlog Programa javnih potreba na području Općine Veliki Bukovec za 2014. godinu

U svojem obrazloženju načelnik Općine ističe da su planirane veličine ovog Programa predložene na sličan način kao i kod Socijalnog programa te da se u raspravi one mogu, na prijedloge vijećnika, promijeniti ili dopuniti. Kako nije bilo rasprave, te nakon provedenog glasovanja, predsjednik Vijeća utvrđuje da je Program javnih potreba na području Općine Veliki Bukovec za 2014. godinu donešen jednoglasno (s 8 glasova "ZA").

Točka 11.

Ostala pitanja i prijedlozi

Pod ovom točkom raspravljalo se, te su donesene odluke ili zaključci o slijedećim pitanjima:

1. Ugovor o osnivanju prava služnosti na javnim površinama:

 Načelnik Općine upoznao je vijećnike s pristiglom ponudom Hrvatskog Telekoma d.d. o sklapanju Ugovora o osnivanju prava služnosti na javnim površinama radi gradnje, polaganja, održavanja te razvoja i korištenja njihove telekomunikacijske i elektroničke infrastrukture i povezane opreme.

Na ponudu Hrvatskog Telekoma d.d. o sklapanju Ugovora o osnivanju prava služnosti na javnim površinama, donijeta je odluka kojom se ovlašćuje načelnik Općine Veliki Bukovec za sklapanje Ugovora o osnivanju prava služnosti na javnim površinama, prema dostavljenom prijedlogu gornjeg ugovora. Odluka je donešena jednoglasno (s 8 glasova "ZA").

2. Poslovni model cjelovitog Geoinformacijskog rješenja za potrebe Općine

 Iz Ureda župana Varaždinske županije zaprimljen je zahtjev za službeno očitovanje o prijedlogu Poslovnog modela cjelovitog Geoinformacijskog rješenja za potrebe Općine koji je vijećnicima dostavljen uz poziv za 6. sjednicu. Pošto nije bilo potrebe za dodatnim obrazloženjima, predsjednik Vijeća otvorio je raspravu u kojoj su svi vijećnici podržali uvođenje gornjeg modela. Nakon provedenog glasovanja, donijeta je jednoglasna Odluka

(8 glasova "ZA") o spremnosti za potpisivanje Ugovora.

3. Zahtjev za subvenciju

 Od Veterinarske stanice d.o.o. Ludbreg zaprimljen je zahtjev za subvenciju troškova uzimanja uzoraka krvi konja u svrhu provjere zdravstvenog stanja životinja.

 Nakon rasprave u kojoj je istaknuto da vlasnici tih životinja najvjerojatnije ostvaruju pravo na državne poticaje, zaključeno je da se donošenje odluke prolongira do naredne sjednice, do kada bi g. Zvonimir Jantol ishodio potrebne podatke.

4. Zamolba za donaciju Udruzi veterana 7. gardijske brigade "Puma"

 Na zamolbu gornje Udruge donijeta je jednoglasna (8 glasova "ZA") Odluka kojom se dodjeljuje Udruzi veterana 7. gardijske brigade "Puma" iznos od 2.000,00 kuna iz općinskog proračuna, kao donacija za izgradnju spomenika.

5. Zamolba za otkup parcele

 Načelnik Općine upoznao je vijećnike s zamolbom P.G. "Orehovec" iz Velikog Bukovca kojom moli da mu se odobri otkup dijela čk.br. 245 u k.o. Veliki Bukovec, radi imovinskopravnog sređenja kolnog prilaza u klaonicu.

 Nakon kraće rasprave je zaključeno da se, pošto predmetna čestica nije u vlasništvu Općine Veliki Bukovec, najprije srede imovinskopravni odnosi te ako je moguće, ista prenese u vlasništvo Općine, izvrši parcelacija te nakon toga donese odluka o prodaji novoformirane čestice.

Daljnjih rasprava nije bilo, pa predsjednik Općinskog vijeća zaključuje sjednicu u 19,40 sati.

U Velikom Bukovcu, 10. prosinca 2013.

 Zapisničar: Predsjednik Općinskog vijeća:

 Nevenka Martinković Mario Zember